laion/Wikipedia-Exotic huggingface dataset:
וסילי סולוביוב-סדוי

וסילי סולוביוב-סדוי (ברוסית: Василий Соловьёв-Седой;‏ 25 באפריל 1907 – 2 בדצמבר 1979) היה מלחין ופסנתרן סובייטי. הוא כתב מוזיקה לכ-400 שירים כולל "לילות מוסקבה". סולוביוב-סדוי היה בעל תואר אמן העם של ברית המועצות (1967), חתן פרס סטלין (1943,1947), פרס לנין (1959) בעל עיטור לנין (1975,1971, 1951), ותואר גיבור העמל הסוציאליסטי (1975). סולוביוב נולד בסנקט פטרבורג למשפחת איכרים שעברו להתגורר בעיר. הוא אהב מוזיקה מילדתו וגם לאימו היה כישרון לשירה. על מנת להבדילו ממלחין רוסי אחר בעל אותו השם, הוסיפו לשמו כינוי שילדי השכונה כינו בו אותו בילדותם. הם קראו לו "סדוי" (בעל שיער שיבה) בעקבות כך שבימי קיץ חמים השיער שלו היה מלבין. בשנת 1925 התחיל לעבוד בבתי קולנוע כפסנתרן. בשנת 1929 סולוביוב התחיל ללמוד מוזיקה בבית ספר מיוחד ובשנת 1931 עבר לקונסרבטוריון של לנינגרד אותו סיים בשנת 1936. בשנות ה-30 סולוביוב התקבל לאיגוד המלחינים ומכיוון שבלנינגרד כבר היה מלחין בשם "סולוביוב" הוא החליט להיקרא "סולוביוב-סדוי". זמן קצר לאחר סיום הלימודים הוא התחיל להלחין שירים שבוצעו על ידי זמרים ידועים כמו לאוניד אוטיוסוב וקלבדיה שולז'נקו. בשנת 1940 סולוביוב-סדוי כתב בלט ובהמשך מוזיקה למספר אופרטות. לאחר תחילת מלחמת העולם השנייה הוא ארגן להקה שעימה היה מופיע בפני החיילים. בתקופה זו המלחין כתב מספר שירים ליריים שזכו לפופולריות רבה. אנשי הממסד דרשו ממנו שירים שמפארים את המפלגה וסטלין אך המלחין ענה שגם לשירי אהבה יש דרישה מקרב החיילים. עבור השירים שהוא הלחין בתקופה זו הוא קיבל את פרס סטלין הראשון. לאחר סיום המלחמה סולוביוב-סדוי המשיך לעסוק בעיקר בהלחנת שירים ובשנת 1956 הלחין את השיר המפורסם "לילות מוסקבה". שירים שלו זכו לפופולריות רבה ובוצעו על ידי זמרים ידועים לרבות אדוארד חיל, מקהלת הצבא האדום ומארק ברנס. על עבודתו הוא קיבל פרס סטלין בשנת 1947 ופרס לנין ב-1959. בנוסף להלחנת שירים סולוביוב-סדוי כתב מוזיקה למספר סרטים. בשנים 1948–1964 סולוביוב-סדוי היה יושב ראש סניף לנינגרד של איגוד המלחינים הסובייטי. הוא גם כיהן בתפקידי ניהול באיגוד המלחינים ברמה הארצית. בשנת 1975 סולוביוב-סדוי חלה במחלה קשה. למרות מחלתו הוא כתב מוזיקה עד מותו בשנת 1979. המלחין נטמן בלנינגרד, עיר בה התגורר כול חייו. מדיה וקבצים בנושא וסילי סולוביוב-סדוי בוויקישיתוף וסילי סולוביוב-סדוי, במסד הנתונים הקולנועיים IMDb (באנגלית) וסילי סולוביוב-סדוי, באתר MusicBrainz (באנגלית) וסילי סולוביוב-סדוי, באתר Discogs (באנגלית) וסילי סולוביוב-סדוי, דף שער בספרייה הלאומית וסילי סולוביוב-סדוי, באתר DNCI וסילי סולוביוב-סדוי באתר sovmusic וסילי סולוביוב-סדוי, באתר "Find a Grave" (באנגלית) 12 באפריל לפי הלוח היוליאני
השערת הודג'

השערת הודג' (קרויה על שם וויליאם הודג') היא השערה מרכזית בגאומטריה אלגברית ואחת מ-7 בעיות המילניום של מכון קליי. ההשערה עוסקת בקשר בין הגאומטריה של אוסף הפתרונות למערכת משוואות פולינומית מסוימת לבין מערכות משוואות שמכילות את מערכת המשוואות הנתונה. יריעה אלגברית פרויקטיבית היא קבוצת האפסים המשותפים של אוסף כלשהו של פולינומים הומוגנים. אומרים שהיריעה חלקה אם היא יריעה חלקה במובן של גאומטריה דיפרנציאלית. תהא X {\displaystyle X} יריעה פרויקטיבית חלקה. כל תת-יריעה פרויקטיבית Y {\displaystyle Y} (לאו דווקא חלקה) מגדירה מחלקת קוהומולוגיה η Y , X ∈ H 2 k ( X ; Z ) {\displaystyle \eta _{Y,X}\in H^{2k}(X;\mathbb {Z} )} , כאשר k {\displaystyle k} הוא הקו-ממד של Y {\displaystyle Y} ב- X {\displaystyle X} . הודג' הוכיח שחבורות הקוהומולוגיה של X {\displaystyle X} עם מקדמים מרוכבים מתפרקות לסכום ישר מהצורה H k ( X ; C ) = ⨁ p + q = k H p , q ( X ) , {\displaystyle H^{k}(X;\mathbb {C} )=\bigoplus _{p+q=k}H^{p,q}(X),} כאשר תת-המרחב H p , q ( X ) {\displaystyle H^{p,q}(X)} מכיל את מחלקות הקוהומולוגיה שמיוצגות על ידי תבניות הרמוניות מטיפוס ( p , q ) {\displaystyle (p,q)} . אפשר להראות שלכל תת-יריעה Y {\displaystyle Y} מקו-ממד k {\displaystyle k} , מחלקת הקוהומולוגיה η Y , X {\displaystyle \eta _{Y,X}} שייכת לתת המרחב H k , k ( X ) {\displaystyle H^{k,k}(X)} . השערת הודג' היא שמחלקות הקו הומולוגיה של תתי יריעות לא נמצאות בתת-מרחב קטן יותר. השערת הודג': אם X {\displaystyle X} יריעה פרויקטיבית חלקה, אז, לכל k {\displaystyle k} , תת-המרחב H 2 k ( X ; Q ) ∩ H k , k ( X ) {\displaystyle H^{2k}(X;\mathbb {Q} )\cap H^{k,k}(X)} נפרש על ידי מחלקות הקוהומולוגיה של תתי היריעות של X {\displaystyle X} . 1. המקרה k = 1 {\displaystyle k=1} נובע ממשפט של סולומון לפשץ. המקרה k = d i m ( X ) − 1 {\displaystyle k=dim(X)-1} נובע מזה וממשפט לפשץ החזק. בפרט, ההשערה נכונה עבור יריעות מממד קטן מ-4. 2. חוג הקוהומולוגיה של יריעה אבלית גנרית נוצר על ידי חבורת הקוהומולוגיה השנייה (שעבורה ההשערה נכונה) ומכאן נובע שההשערה נכונה עבור יריעות אבליות גנריות. השערת הודג', באתר של מכון קליי למתמטיקה, כולל קישורים: לניסוח הרשמי והרצאה להסבר (באנגלית) השערת הודג', באתר MathWorld (באנגלית) השערת הודג', באתר אנציקלופדיה בריטניקה (באנגלית)
GAZ-2330 Tigr

GAZ-2330 Tigr (רוסית: ГАЗ-2330 Тигр) הוא רכב שטח צבאי מתוצרת גא"ז הרוסית. הרכב מספק מקום לעד 10 אנשים ובעל מנוע מתוצרת קאמינס (אנ') מסוג B205 20 טורבו–דיזל ובעל 205 כוח סוס. הרכב פותח בתחילת המאה ה-21 לפי הזמנת חברה מאמירויות המפרץ. בסופו של דבר הוא לא סופק, אך בידי המפעל נותר תכנון שמתאים לייצור סדרתי. לאחר הצגת הרכב למפקדי מערכת הביטחון הרוסית למפעל הועברו הזמנות לייצור. כיום משמש בעיקר את צבא היבשה הרוסי והכוחות המיוחדים. Kornet-D/EM GAZ-233014 CTC GAZ-2330: הגרסה הסטנדרטית לרכב. GAZ-2975: אב טיפוס של כלי רכב ספורט עם שלוש דלתות, לא משוריין, לפני ההסמכה. GAZ-23304: גרסה לא משוריינת בעלת חמש דלתות (בגרסה הסטנדרטית לרכב יש 3 דלתות) עם החלק האחורי צירים דלתות. GAZ-233001/GAZ-233011: גרסה לא משוריינת, רב תכליתית עם 5 דלתות ובעל גוף בצורת טנדר. GAZ-233002/GAZ-233012: גרסה לא משוריינת, בעלת דלת כפולה וגוף בצורת טנדר. GAZ-233003/GAZ-233013: גרסה לא משוריינת, בעלת גוף רחב יותר. GAZ-233001: גרסה אזרחית לא משוריינת של הרכב. GAZ-SP46: מכונית המשמשת למצעדים. GAZ-23034 SPM-1: גרסה משוריינת משטרתית לרכב, בעלת חלונות חסינות כדורים. "GAZ-29651 "The Punisher: גרסה משוריינת שמסוגלת להעביר מסע של עד 1-2.5 טון. "GAZ-233036 SPM-2 "Tiger-Alpha-BB "Powertrain R-145BMA "Tiger: רכב הנדסי שמשמש בתור רכב מודיעין ותקשוב בשדה הקרב. גרסה בעלת מערכת שיגור טילים נגד טנקים. "GAZ "Tiger" "project 420 VPK-233114 Tiger-M: רכב משוריין, בעל שלדה חזקה יותר מהגרסאות הקודמות. Tiger-6A "GAZ-233014 CTC "Tiger: גרסה מיוחדת של הכוחות המיוחדים של רוסיה. ארמניה ארמניה - בשימוש על ידי משטרת ארמניה וצבא ארמניה. הרפובליקה העממית של סין הרפובליקה העממית של סין - צבא השחרור העממי. הרפובליקה של קונגו הרפובליקה של קונגו - צבא קונגו. גיאנה גיאנה - צבא גיאנה. מונגוליה מונגוליה - צבא מונגוליה. ניקרגואה ניקרגואה - צבא ניקרגואה. רוסיה רוסיה - הכוחות המזוינים של רוסיה. אורוגוואי אורוגוואי - צבא אורוגוואי. ברזיל ברזיל - צבא ברזיל. הודו הודו - צבא הודו. מצרים מצרים - צבא מצרים - באוקטובר 2018 הכריזו המצרים כי ירכשו את הטייגר לשימוש יחידות משרד הפנים אך מספר כלי רכב מהדגם המשוריין נראו בשורות הצבא המצרי בסיני החל מפברואר 2019. מדיה וקבצים בנושא GAZ-2330 Tigr בוויקישיתוף
יעקב סמסונוב

יעקב סמסונוב (1882 גומל - 17 במאי 1931 חדרה) - תושב חדרה, חקלאי ומוכתר חדרה. יעקב סמסונוב נולד בגומל, האימפריה הרוסית (כיום הומל בשטח בלארוס), לאריה לייב ומלכה סמסונוב. יעקב היה האח החמישי מתוך שישה ילדים. אב המשפחה, אריה לייב, עבד במפעל נייר משפחתי והמשפחה הייתה מן המכובדות בעיר. על אף מעמדה הרם, נמשך אב המשפחה אחר תנועת חובבי ציון והחל בהכנות לעליה לארץ. במסגרת ההכנות רכשה המשפחה שטח אדמה בחדרה. ב-1893 עלתה המשפחה ארצה. עליה זו לוותה בקשיים רבים ובתשלומי "בקשיש" גבוהים על מנת לאפשר את ירידת בני המשפחה לחוף יפו. לאחר מספר ימים ביפו הגיעה המשפחה לחדרה והתיישבה בחאן. 6 שנים חלפו עד שהשלטונות הטורקים התירו בניית בתי מגורים. בעקבות קבלת האישור התיישבה המשפחה ברחוב הגיבורים בחדרה בבית שבנה אב המשפחה. בהמשך הפך את בית זה לביתו של יעקב. יעקב למד במקווה ישראל. עיסוקה העיקרי של המשפחה היה בחקלאות. יעקב עצמו ניהל את המחלבה הקואופרטיבית בחדרה. המשפחה התמודדה עם קשיי הסתגלות רבים ובניהם קדחת הביצות שבמשך כ-20 שנה הפילה חללים רבים מבני חדרה וביניהם מספר בני משפחת סמסונוב (בסה"כ נפטרו בחדרה 214 איש מהמחלה). רק לאחר גילוי יתוש האנופלס והכינין למדו התושבים להתמודד עם המחלה. בנוסף התמודדו התושבים עם סביבה ערבית עוינת. יחסים מתוחים אלו הגיעו לשיאם במאורעות תרפ"א (1921) כשחדרה הותקפה על ידי המון ערבי. התוקפים נהדפו אך הספיקו להבעיר מספר בתי מתיישבים וביניהם את ביתו של נחום סמסונוב אחיו של יעקב. יעקב מונה לתפקיד מוכתר חדרה ושימש איש הקשר בין היישוב היהודי באזור לבין השלטונות הטורקיים ששלטו בארץ (ב-1918 עם הגעת הבריטים לארץ החליפו בתפקיד אחיו נחום). יעקב הוערך על ידי התושבים היהודים והערבים ופעל רבות לגישור ופישור יריבויות בין יהודים, ערבים והשלטונות הטורקים. בנוסף סייע יעקב ברכישת קרקעות (חדרה, כרכור ועוד). בין שאר פעולותיו הצליח יעקב להביא לשחרור אחיו אהרון מהכלא הטורקי בעכו לאחר שנאסר (עם קבוצה של חדרתים צעירים) באשמת בגידה. יעקב נשא לאישה את רחל לבית רבינוביץ מיפו. נולדו להם שלוש בנות (שולמית, אופירה ופנינה) ובן (אריה). הזמרת רמה סמסונוב היא אחייניתו (בת אחיו, אהרון). אלבום משפחות זכרון יעקב, הוצאת "כרמים" משה סמילנסקי, חדרה, 1981 [דרושה הבהרה] משפחת סמסונוב, באתר הסמסונובים. דוד תדהר (עורך), "יעקב סמסונוב", באנציקלופדיה לחלוצי הישוב ובוניו, כרך א (1947), עמ' 342 אפרת פוגל, "אני זוכרת את חדרה כעיר של חולות", בארכיון האינטרנט, במקור באתר mynet‏, 2 בפברואר 2011 תאריכי הלידה והפטירה מצילום המצבה =1 מתוך 30,000 דונם שרכש יהושע חנקין בחדרה מהאפנדי הלבנוני סלים חורי פרסום בעיתון דואר-היום מ 30 בינואר 1923 כשנולד הבן אריה החלו לכנות את יעקב "אבו נימר"
טאמוורת'

טאמוורת' (באנגלית: Tamworth) היא עיר במדינת ניו סאות' ויילס שבאוסטרליה. העיר, השוכנת על גדות נהר פיל (Peel River), היא מרכז אזורי ראשי לאזור ניו אינגלנד. העיר שוכנת באמצע הדרך בין סידני לבין בריזביין, שתי הערים הגדולות ביותר בחוף המזרחי של אוסטרליה. אוכלוסיית העיר מנתה 36,131 תושבים במפקד 2011. טאמוורת' ידועה בכינוי "העיר הראשונה של האורות" ("First City of Lights") בהיותה היישוב הראשון באוסטרליה שרחובותיו הוארו בתאורה חשמלית ב-1888. כמו כן היא מפורסמת בתור בירת מוזיקת הקאנטרי של אוסטרליה בשל העובדה שהיא מארחת מדי שנה בסוף ינואר את פסטיבל טאמוורת' למוזיקת קאנטרי, השני בגודלו בכל העולם. העיר גם ידועה כבירת הסוסים של אוסטרליה בשל האירועים הרבים בתחום הנערכים בה, הגדולים מסוגם בחצי הכדור הדרומי. האירופאי הראשון להגיע לאזור היה ג'ון אוקסלי (John Oxley) שעבר דרך עמק פיל ב-1818 והתרשם ממנו מאוד לטובה. ב-1831 הוקמו באזור התחנות הראשונות לגידול בקר ולגידול צאן ובאותה שנה הוקצה שטח גדול באזור לצרכים חקלאיים. בשנות השלושים של המאה ה-19 החלה העיירה להתפתח על הגדה הדרומית של נהר פיל. ב-1850 הוכרזה העיירה באופן רשמי על הגדה השנייה על בסיס היישוב הקיים. העיירה נעשתה לעיירה ראשית ונקראה טאמוורת' על שם עיר הנושאת את אותו שם השוכנת במחוז סטפורדשיר שבאנגליה, שיוצג באותו זמן בפרלמנט על ידי רוברט פיל שהיה ראש ממשלת בריטניה. העיר שגשגה וב-1878 חוברה לרשת מסילות הברזל. ב-9 בנובמבר 1888 הייתה טאמוורת' לעיר הראשונה בחצי הכדור הדרומי שרחובותיה הוארו בפנסים חשמליים. ב-1946 הוכרזה טאמוורת' כעיר. ניו זילנד גור (אנ'), ניו זילנד ארצות הברית נאשוויל, טנסי, ארצות הברית יפן סאנוהה (אנ'), יפן בריטניה טאמוורת' (אנ'), בריטניה הרפובליקה העממית של סין רובע צ'אויאנג (אנ'), בייג'ינג, הרפובליקה העממית של סין ארצות הברית דה-קאלב (אנ'), אילינוי, ארצות הברית מדיה וקבצים בנושא טאמוורת' בוויקישיתוף אתר האינטרנט הרשמי של טאמוורת' אתר המועצה האזורית של טאמוורת' אתר התיירות של טאמוורת' אתר פסטיבל מוזיקת הקאנטרי טאמוורת', באתר אנציקלופדיה בריטניקה (באנגלית) טאמוורת' במפקד 2011 "LIGHTING OF TAMWORTH BY ELECTRICITY.". The Sydney Morning Herald (NSW : 1842 - 1954) (NSW: National Library of Australia). 9 November 1888. p. 8. "SMH Travel – Tamworth New South Wales". Sydney Morning Herald. "Tamworth History". Ashcroft Property. "Tamworth and Districts Early History". Tamworth Regional Council. p. 15. "Tamworth". Geographical Names Register (GNR) of NSW. Geographical Names Board of New South Wales. Retrieved 4 August 2013.
ארתור דארוויל

תומאס ארתור דארוויל (באנגלית: Thomas Arthur Darvill; נולד ב-17 ביוני 1982) הוא שחקן וזמר אנגלי. עיקר פרסומו מגילום דמותו של רורי ויליאמס בסדרת המדע הבדיוני "דוקטור הו" ובגילום ריפ האנטר בסדרה "אגדות המחר". בגיל עשר הצטרף דארוויל ללהקת תיאטרון צעירים בשם Stage2, בה היה חבר בשנים 1991–2000. בשנת 2000 הופיע במשך כשנה בערוץ הטלוויזיה האנגלי לילדים CITV בקריינות קישור בין התוכניות. לאחר שעזב, ייסד להקת תיאטרון בשם "הגברים של פואגו" (2001) אשר הופיעו באזור מרכז אנגליה. בגיל 18 עבר דארוויל עם ארבעה מחברי הלהקה להתגורר בעיר הלבנה שבלונדון, ולמד באקדמיה המלכותית לאמנות הדרמה. הופעתו המקצועית הראשונה הייתה במחזה Terre Haute מאת אדמונד וייט, אשר הוצג בפסטיבל אדינבורו. הופעתו זכתה לשבחים בעיתונות. בהמשך הופיע במחזה במסגרת תיאטרון הווסט אנד אולפני טרפלגר, הופעה עליה היה מועמד לפרס השחקן הצעיר לשנת 2007 מטעם ה-London Evening Standard. בשנת 2007 גילם דארוויל את רוב במונולוג "סטייסי", תפקיד שתואר בטיימס כ"משכנע". מאוחר יותר באותה שנה הופיע דארוויל בגרסת תיאטרון לסרט הקולנוע לשחות עם כרישים. בעונה החמישית של סדרת המדע הבדיוני דוקטור הו (2010) גילם דארוויל את רורי ויליאמס, אשר בעונה השישית הפך לדמות קבועה. באמצע העונה השביעית הדמות אותה גילם הוחזרה בזמן על ידי המלאכים הבוכים וכיוון שכך בהווה הסדרה הוא נחשב מת כביכול והופסקה הופעתו. במקביל להופעתו בסדרה, שיחק דארוויל במחזה דוקטור פאוסטוס שהועלה בתיאטרון הגלוב, ובסדרת הטלוויזיה הבריטית ברודצ'רץ', בה גילם את הכומר פול קואטס. מדיה וקבצים בנושא ארתור דארוויל בוויקישיתוף ארתור דארוויל, ברשת החברתית אקס (טוויטר) ארתור דארוויל, ברשת החברתית אינסטגרם ארתור דארוויל, במסד הנתונים הקולנועיים IMDb (באנגלית) ארתור דארוויל, באתר AllMovie (באנגלית) ארתור דארוויל, באתר Rotten Tomatoes (באנגלית) ארתור דארוויל, באתר Metacritic (באנגלית) ארתור דארוויל, במסד הנתונים הקולנועיים KinoPoisk (ברוסית) ארתור דארוויל, באתר MusicBrainz (באנגלית) ארתור דארוויל, באתר Discogs (באנגלית)
אולבורי

אולבורי (באנגלית: Albury) היא עיר במדינת ניו סאות' ויילס שבאוסטרליה. העיר שוכנת על הגדה הצפונית של נהר מארי, המפריד בינה לבין עיר האחות שלה וודונגה שבוויקטוריה. שתי הערים יחדיו מהוות אזור אורבני שאוכלוסייתו מונה יותר מ-80,000 תושבים. אוכלוסיית אולבורי עצמה מנתה 45,627 תושבים במפקד 2011. העיר שוכנת במרחק של 462 ק"מ מהעיר סידני ו-259 מבירת ויקטוריה מלבורן. האזור היה מיושב על ידי בני עם הווירדג'ורי (Wiradjuri) האבוריג'יני. משלחת המחקר בראשותם של האמילטון יום (Hamilton Hume) וויליאם הובל (William Hovell) סקרה את האזור לראשונה בנובמבר 1824 וציינה את המקום בתור נקודת חצייה של נהר המארי. הם קראו לנהר בשם נהר יום והמשיכו בדרכם דרומה. ב-1829 גילה את חלקו התחתון של הנהר צ'ארלס סטרט (Charles Sturt) במקום התחברותו לנהר מורומבידג'י (Murrumbidgee) ולא העלה על דעתו שזה אותו הנהר וקרא לו נהר מארי. שני השמות המשיכו להתקיים במקביל כמה שנים וכיום הנהר נקרא מארי. מקום החצייה שסומן על ידי יום והובל היה פופולרי ובקיץ ניתן היה לחצות שם את הנהר באופן רגלי. היישוב עצמו הוקם ב-1839 ונקרא על שם כפר הנושא שם דומה השוכן במחוז קנט שבאנגליה. ב-1847 היו ביישוב שני מבני ציבור, בקתות מגורים רבות, תחנת משטרה ונפחיה. ב-1844 הוצבה רפסודת עץ על גדת הנהר כדי לסייע בחצייתו. סניף הדואר נפתח ב-1843. עם הפרדתה של ויקטוריה מניו סאות' ויילס ב-1851, מצאה עצמה אולבורי כעיירת ספר. עם התפתחות הסחר עם מלבורן נבנה הגשר הראשון ב-1860. העיירה שמשה כעמדת מכס בין שתי המושבות. אוכלוסיית העיירה החלה לגדול עקב גל של מהגרים גרמנים שעסקו בגידול גפנים ליין. בשנות השבעים הוקמו בעיר מפעל לחמאה, טחנת קמח, יקבים ומפעל לייצור סיידר ומשקאות קלים. ב-1888 נפתח באלבורי בית הספר הראשון. ב-1881 קושרה אולבורי לסידני באמצעות מסילת ברזל. מדיה וקבצים בנושא אולבורי בוויקישיתוף אתר תיירות על העיר "Map of Albury". האזור האורבני של אולבורי-וודונגה במפקד 2011 אולבורי במפקד 2011 "PLACE NAMES.". The Australian Women's Weekly (1932–1982) (1932–1982: National Library of Australia). 13 May 1964. p. 61.
חיים לוי

האם התכוונתם ל... חיים לוי (משמר הגבול) – מפקד משמר הגבול ונציב בתי הסוהר. חיים לוי (פרופסור) – פרופסור בבית הספר למנהל עסקים של האוניברסיטה העברית בירושלים חיים לוי (רב) – רב בפנמה חיים לוי (מאמן כדורגל) – מאמן כדורגל חיים לוי (פריז) – רב בפריז חיים לוי (ראש מועצה מקומית) חיים לוי (מוזיקאי) חיים לוי (רב קראי)
אורנג' (ניו סאות' ויילס)

אורנג' (באנגלית: Orange) היא עיר במדינת ניו סאות' ויילס שבאוסטרליה. העיר שוכנת במרחק של 254 ק"מ מערבה מבירת המדינה סידני ובגובה של 862 מטרים מעל פני הים. אורנג' מהווה מרכז לאזור הסובב אותה. ענפי הכלכלה העיקריים שלה הם חקלאות וכרייה. בסמוך לעיר ניצב הר קנובולאס (Mount Canobolas) שגובהו 1,395 מטרים מעל פני הים וממנו ניתן לצפות על האזור. בשנת 1822 הגיע למקום קפטן פרסי סימפסון והקים יישוב לנידונים בשם בלאקמנס סוואמפ (Blackman's Swamp). בסוף אותו עשור בוצע סקר באזור וב-1829 הוקם היישוב באופן רשמי וב-1846 ניתן לו שמו על שם וילם הראשון, מלך הולנד לבית אורנז'. תגלית הזהב הראשונה באוסטרליה נתגלתה באופיר הסמוכה ב-1851 וכתוצאה מתגלית זו החלה הבהלה לזהב באוסטרליה. תגליות נוספות של זהב באזורים הסמוכים גרמו להפיכתה של אורנג' כמרכז לסחר בזהב. אורנג' המשיכה לשגשג כאשר התפתחה בה החקלאות וב-1846 היא הוכרזה כמועצה מקומית. קו הרכבת מסידני הושלם ב-1877 וב-1946 הוכרזה אורנג' כעיר. ארצות הברית אורנג', קליפורניה, ארצות הברית יפן אושיקו (אנ'), יפן פפואה גינאה החדשה מאונט האגן (אנ'), פפואה גינאה החדשה ניו זילנד טימרו (אנ'), ניו זילנד מדיה וקבצים בנושא אורנג' (ניו סאות' ויילס) בוויקישיתוף אתר הבית של מועצת העיר אורנג' (אורכב 20.05.2018 בארכיון Wayback Machine) אורנג', באתר אנציקלופדיה בריטניקה (באנגלית)
Brügger & Thomet MP9

Brügger & Thomet MP9 (בקיצור: B&T MP9) הוא תת-מקלע שמיוצר על ידי Brügger & Thomet השווייצרית ומבוסס על השטייר TMP. התמ"ק מיוצר בקליברים 9 מ"מ, 6.5x25 מ"מ ו-.45 ACP. לרובה יש גרסה אזרחית בשם TP9, גם הוא מבוסס על ה-TMP. לגרסאות המאוחרות יותר (MP9-N, MP45) יש עיצוב חדש ויש להם שלושה מצבי ירי, חצי אוטומטי, 3 כדורים בכל לחיצה ואוטומטי. מדיה וקבצים בנושא Brügger & Thomet MP9 בוויקישיתוף אתר הבית של החברה Brügger & Thomet (באנגלית) המפרט הטכני של ה-MP9 (באנגלית) המדריך לנשק (באנגלית) הסיקור של הנשק (באנגלית) הנשק באתר Modern Firearms (באנגלית)
דובו

דובו (באנגלית: Dubbo) היא עיר במדינת ניו סאות' ויילס שבאוסטרליה. נכון ליוני 2021, מנתה אוכלוסיית העיר 43,516 תושבים. העיר שוכנת במרחק של כ-300 ק"מ מצפון-מערב לבירת המדינה סידני ובגובה של 275 מטרים מעל פני הים. היא משמשת כצומת כבישים ראשיים בניו סאות' ויילס היוצאים ממנה לבריזביין, לניוקאסל ולאדלייד. שבטים אבוריג'ינים ישבו באזור כבר לפני כ-40,000 שנים. האירופאי הראשון שדיווח על האזור היה החוקר ג'ון אוקסלי (John Oxley) ב-1818. המתיישב הקבוע הראשון במקום היה רוברט דולהנטי (Robert Dulhunty) שמתואר כאחד מעשירי המושבה באותה תקופה. רועי צאן ובקר הורשו להקים תחנות גידול באזור ב-1824. ב-1828 דולהנטי הקים חווה בשם דובו. הוא היה מקורב לתושבים האבוריג'ינים באזור וכ-40 מהם הועסקו על ידיו. מתן שמות מקומות אבוריג'ינים הייתה מועדפת על ידיו. פרוש שם החווה בשפה המקומית הוא "אדמה אדומה", בהתאמה לנוף המקומי. פירוש נוסף לשם הוא "כיסוי ראש", כנראה עקב העובדה שגג ביתו של דולהנטי דמה לכובע בעיניהם של האבוריג'ינים. ב-1846 גדל משמעותית מספר המתיישבים באזור והממשלה החליטה להקים בית משפט, תחנת משטרה ובית מעצר. מוסדות אלה שוכנו בשני מבנים ויחד עם פונדק וחנות כולבו היו אלה ארבעת המבנים היחידים במקום בשנת 1848. שנה לאחר מכן הוכרז המקום ככפר באופן רשמי. קצב גידול האוכלוסייה היא איטי עד לבהלה לזהב בשנות השישים. הבנק הראשון נפתח ב-1867 גידולה של האוכלוסייה הובילה להכרזתה של דובו כמועצה מקומית ב-1872 כשאוכלוסייתה מנתה 850 תושבים. ב-1881 חוברה דובו לרשת מסילות הברזל. ב-1966 הוכרזה דובו כעיר. מדיה וקבצים בנושא דובו בוויקישיתוף אתר הבית של מועצת העיר דובו אתר התיירות הרשמי של העיר דובו, באתר אנציקלופדיה בריטניקה (באנגלית) 2021 Dubbo, Census All persons QuickStats | Australian Bureau of Statistics, www.abs.gov.au "Australian Heritage - Dubbo". Australian Heritage - Historical Towns Directory. Heritage Australia Publishing. Retrieved 7 November 2011.
הדס שכנאי

הדס שכנאי היא מדענית מחשב ישראלית ופרופסור בטכניון. תחומי התמחותה העיקריים הם אופטימיזציה קומבינטורית ותורת האלגוריתמים ושימושיהן בפתרון בעיות הקצאת משאבים. שכנאי נולדה וגדלה בחיפה. היא קיבלה תואר ראשון מהפקולטה למדעי המחשב בטכניון בשנת 1986 ודוקטורט במדעי המחשב מהטכניון, בהנחייתם של מיכה חפרי ואלון איתי, בשנת 1991. בין השנים 1993 ל-1995 הייתה שכנאי חוקרת במרכז המחקר תומאס ג'יי ווטסון של חברת IBM. החל משנת 1995 היא חברת סגל בטכניון. בין השנים 2001–2004 הייתה אורחת במעבדות בל. החל משנת 2012 שכנאי משמשת כעורכת כללית של כתב העת DMTCS. שכנאי עוסקת בתכנון וניתוח אלגוריתמים לבעיות הקצאת משאבים שחשיבותם קריטית להבטחת ביצועים גבוהים וסקיילביליות של מערכות טכנולוגיית מידע. רבות מהבעיות ששכנאי חקרה הן וריאנטים של בעיות יסוד באופטימיזציה קומבינטורית, כגון: בעיות אריזה, תזמון וצביעת גרף, השוכנות בליבת מדעי המחשב התאורטיים . תרומותיה המרכזיות של שכנאי הן בפיתוח אלגוריתמי קירוב וסכימות קירוב פולינומיות לבעיות NP קשות, כגון בעיית סכום הצבעים, אריזה עם אילוצי סוגים, ומקסימיזציה תת-מודולרית. שכנאי שואבת השראה מעולם המחול ומסיפורי המיתולוגיה (כגון המשל על באוקיס ופילמון). מדיה וקבצים בנושא הדס שכנאי בוויקישיתוף הדס שכנאי, באתר פרויקט הגנאלוגיה במתמטיקה הדס שכנאי, באתר dblp דף הבית של הדס שכנאי, באתר הטכניון. Combinatorial optimization בוויקיפדיה Resource allocation בוויקיפדיה אתר הפקולטה למדעי המחשב בטכניון דף הבית של מיכה חפרי באתר Worcester Polytechnic Institute דף הבית של אלון איתי באתר הטכניון (אנ') דף הבית של כתב העת DMTCS Packing problems בוויקיפדיה Theoretical computer science בוויקיפדיה Karp's 21 NP-complete problems בוויקיפדיה Polynomial-time_approximation_scheme בוויקיפדיה המאמר "On Chromatic Sums and Distributed Resource Allocation" המאמר "On Two Class-Constrained Versions of the Multiple Knapsack Problem" המאמר "Approximations for Monotone and Non-monotone Submodular Maximization with Knapsack Constraints" המאמר "DASD Dancing: A Disk Load Balancing Optimization Scheme for Video-on-Demand Computer Systems" Baucis and Philemon בוויקיפדיה
M-302

M-302 או B302 או ח'ייבר או פאדי-2 היא רקטת ארטילריה לטווח ארוך (עד 200 ק"מ) תוצרת מרכז סרס הסורי, מבוססת כנראה על מערכת WS-1 MLRS הסינית, שסופקה גם לאיראן. הרקטות נורות ממשגרים רב-קניים, ונעשה בהן שימוש נגד ישראל לראשונה במלחמת לבנון השנייה. את הרקטות ניתן לשגר ממטול רקטות נייד כגון כלי רכב, עובדה שמקלה על חוליות ירי לשגר ולברוח במהירות. ה-M-302 היא רקטה, וכיוון טיסתה נקבע על ידי זווית ההגבהה והצידוד של המשגר. בניגוד לגרסה הסינית והאיראנית, הגרסה הסורית שחזבאללה השתמש בה היא בעלת משגר של שישה קנים וראש הנפץ הוסב כך שיכיל פריטי מתכת באורך של עד 16 מ"מ שישמשו כרסס כנגד אדם. בזמן מלחמת לבנון השנייה נראו עדויות לכך שהרקטה אינה יציבה וחלק מהרקטות ששוגרו התפוצצו באוויר לאחר השיגור. ב-2006 במהלך מלחמת לבנון השנייה השתמש חזבאללה ברקטות מדגמים A ו-B תחת הכינוי "ח'ייבר 1". 24 רקטות מסוג זה נורו על ישראל: אחת מהן נפלה ליד חדרה, כ-90 ק"מ דרומית לגבול לבנון - הנפילה הדרומית ביותר של רקטה ששוגרה לישראל במלחמה. בניגוד לסברה שרקטה מסוג זה פגעה במוסך הרכבת בחיפה וגרמה ל-8 הרוגים ולעשרות פצועים, מדובר היה ברקטה 220 מ"מ. ב-5 במרץ 2014, ב"מבצע חשיפה מלאה", לכד כוח של חיל הים הישראלי את אוניית המשא Klos C ועל סיפונה 40 רקטות M-302. האונייה הועמסה ברקטות שיוצרו בסוריה והועברו בטיסה לאיראן, שם הוכנסו למכולות וכוסו בשקי מלט להסוואה. המכולות הועלו לספינה ושטו צפונה לעיראק, שם הוטענו עוד מכולות במטרה להסוות את המכולות עם הרקטות וכדי לבלבל את גופי הביון. הספינה שטה לכיוון פורט סודאן, ונלכדה כ-1,500 ק"מ דרומית לישראל. הכוח שהשתלט על הספינה מצא את הרקטות מוחבאות מתחת למלט. כל צוות הספינה נעצר והספינה הובאה לנמל אילת. במהלך מלחמת חרבות ברזל בלילה שבין ה-21 ל-22 בספטמבר 2024, ולאחר מתקפת הביפרים על חיזבאללה, סיכולים ממוקדים נרחבים ועליית מדרגה בתקיפות צה"ל בגבול הצפון, שוגרו כ-100 טילים מסוג M-302 והדגם הקטן יותר M-220 מלבנון לשטח ישראל, ואזעקות רבות נשמעו בכל רחבי הצפון. ההערכה הראשונית הייתה שמדובר בטילי פג'ר 5, אבל חיזבאללה טען ששיגר טילים מסוג פאדי-1 ופאדי-2 עם קליבר של 220 ו-302 מ"מ, לחיפה ובסיס רמת דוד. M-600 R-160 מדיה וקבצים בנושא M-302 בוויקישיתוף מידע טכני (באנגלית) על הרקטה m-302 302 - רקטה בקוטר 302 מ"מ, באתר (עיט - העמותה הישראלית להגנה בפני טילים) יואב זיתון, בתוך המכולות: זה הטיל שהיה בדרכו לעזה, באתר ynet, 5 במרץ 2014 גילי כהן, רקטת אמ-302, הנשק החדש של חמאס, באתר הארץ, 9 ביולי 2014 הרקטה שהתפוצצה בשרון: תשתית איראנית, תוצרת סוריה, באתר וואלה, 9 ביולי 2014 פאבי יששכרוף ואמיר תיבון‏, מסמך: כך ממשיך אסד לייצר טילים עבור חיזבאללה, באתר וואלה, 28 בינואר 2014 ידלין: "הישג מודיעיני אדיר", באתר ישראל היום, 5 במרץ 2014 Wall et al., “Israel Tries To Identify Latest Hezbollah Rocket Threat,” 28; and Wall, et al., “Harsh Trajectories,” 28 רקטה בקוטר 302 מ"מ באתר עיט גילי כהן, צה"ל השתלט על אונייה באזור סודאן שהובילה משלוח טילים לעזה, באתר הארץ, 5 במרץ 2014 ליאור בן ארי, "תגובה ראשונית לביפרים": אלו הרקטות שאותן שיגר חיזבאללה לקריות ולעמק, באתר ynet, 22 בספטמבר 2024 דין שמואל אלמס, ‏עם ראש נפץ של עד 150 ק״ג: זה היה יעד מרכזי של חיזבאללה לפנות בוקר, באתר גלובס, 22 בספטמבר 2024